CELEX: 52021DP0034
Language: bg
Date: 2021-02-09 00:00:00
Title: Решение на Европейския парламент да не се представят възражения срещу делегиран регламент на Комисията от 19 януари 2021 г. за изменение на приложение I към Регламент (ЕС) № 1305/2013 на Европейския парламент и на Съвета по отношение на размера на подпомагането от Съюза за развитие на селските райони през 2021 г. (C(2021)00188 — 2021/2517(DEA))

17.11.2021   
            
            
               BG
            
            
               Официален вестник на Европейския съюз
            
            
               C 465/175
            
         
      P9_TA(2021)0034
      Непредставяне на възражения срещу делегиран акт: подпомагане от Съюза за развитие на селските райони през 2021 г.
      Решение на Европейския парламент да не се представят възражения срещу делегиран регламент на Комисията от 19 януари 2021 г. за изменение на приложение I към Регламент (ЕС) № 1305/2013 на Европейския парламент и на Съвета по отношение на размера на подпомагането от Съюза за развитие на селските райони през 2021 г. (C(2021)00188 — 2021/2517(DEA))
      (2021/C 465/21)
      
         Европейският парламент,
      
                  —
               
               
                  като взе предвид делегиран регламент на Комисията (C(2021)00188),
               
            
                  —
               
               
                  като взе предвид писмото на Комисията от 22 януари 2021 г., с което последната отправя искане към Европейския парламент да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от комисията по земеделие и развитие на селските райони до председателя на Съвета на председателите на комисии от 2 февруари 2021 г.,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Регламент (ЕС) № 1305/2013 на Европейския парламент и на Съвета (1), и по-специално член 58, параграф 7 и член 83, параграф 5 от него,
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по земеделие и развитие на селските райони,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от неговия Правилник за дейността, който срок изтече на 9 февруари 2021 г.,
               
            
                  А.
               
               
                  като има предвид, че Регламент (ЕС) 2020/2220 на Европейския парламент и на Съвета (2) („преходният регламент“), който измени Регламент (ЕС) № 1305/2013 чрез включване на национални пакети за 2021 г. и 2022 г., влезе в сила едва на 29 декември 2020 г.;
               
            
                  Б.
               
               
                  като има предвид, че предвидените пакети трябва да бъдат коригирани, след като държавите членки уведомят Комисията за намаленията на плащанията, чийто размер надвишава 150 000 EUR, и за прилагането от тяхна страна на гъвкавост между стълбовете;
               
            
                  В.
               
               
                  като има предвид, че през предходните години това уведомяване се извършваше през август и Комисията приемаше делегирания акт за изменение на пакетите през есента, но че поради късното приемане на преходния регламент това се оказа невъзможно през 2020 г.;
               
            
                  Г.
               
               
                  като има предвид, че за да могат държавите членки и Комисията да започнат да изпълняват програмите за развитие на селските райони за 2021 г., изключително важно е делегираният регламент да влезе в сила възможно най-скоро;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ L 347, 20.12.2013 г., стр. 487).
      
         (2)  Регламент (ЕС) 2020/2220 на Европейския парламент и на Съвета от 23 декември 2020 г. за определяне на някои преходни разпоредби във връзка с подпомагането от Европейския земеделски фонд за развитие на селските райони (ЕЗФРСР) и от Европейския фонд за гарантиране на земеделието (ЕФГЗ) през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г. (ОВ L 437, 28.12.2020 г., стр. 1).